Pilana

Pilana je privredni pogon za obradu trupaca koji se dobijaju sječom stabala u prirodnim ili uzgojenim šumskim sastojinama. Privredna grana koja se bavi uzgojem, zaštitom i obnovom šuma je šumarstvo. Pokretačke mašine starijih pilana radile su na hidropotencijal i naftu, a savremene koriste se električnom energijom. Glavni proizvodi u pilanama su uglavnom daske, letve, grede, jednim imenom nazvane drvena građa. Za svaki proizvod postoje standardizirane dimenzije i ostale odrednice. Tako se piljenica reže kao „dvica“, „trica“, „četrvrtica“ i „petica“, imenovane na osnovu debljine u cm; deblje se označavaju kao grede. Pilana ima pogone za istovar trupaca, pilansko mašinsko postrojenje, mjesta za skladištenje rezane građe i odlaganje sekundarnih sirovina – otpadaka (kora drveta, piljevina i sl.) U postrojenju se nalaze mašine za razrezivanje trupaca i sredstva za njihovo održavanje. Najvažnije mašine u pilani su testera ili tračna pila, koja reže i gater koji pili trupce, najčešće u daske, grede i letve, te transporteri - koji prenose izrezanu robu do odlagališta ili mjesta utovara. Galerija Također pogledajte Stablo Bukva Hrast Jela Smrča Reference Vanjski linkovi Steam powered saw mills The basics of sawmill (German) Arhivirano 9. 5. 2012. na Wayback Machine Nineteenth-century sawmill demonstration Database of worldwide sawmills Arhivirano 20. 8. 2017. na Wayback Machine Reynolds Bros Mill, northern foothills of Adirondack Mountains, New York State L. Cass Bowen Mill, Skerry, New York